Nytåret står for døren, og det skaber travlhed på Snerlen i Strandby.

Restaurant Snerlen i Strandby har forrygende travlt. Der skal produceres nytårsmenuer i massevis til de nordjyske nytårsborde. I år sælger restauranten rekordmange nytårsmenuer. Hele 2.100 kuverter er der foreløbig bestilt. - Vi havde jo 1800, så vi håbede på at vi kunne slå rekorden, og det må vi sige at vi gjorde, siger Tonny Kristensen, der er indehaver af Snerlen En fire retters nytårsmenu fra Restaurant Snerlen koster 300 kroner, og Tonny Kristensen tror, at der er en ganske god forklaring på, at Snerlen i år sælger rekordmange nytårsmenuer. - Det er jo nok fordi folk ikke rigtig gider at lave mad selv, siger han Og det gælder også Tonny Kristensen selv. - Hvad skal du selv spise nytårsaften? Jeg skal også have en nytårsmenu herfra, fortæller Tonny Kristensen.